Landkreis Lörrach - Alemannische Wikipedia

# Landkreis Lörrach

### Us der alemannische Wikipedia, der freie Dialäkt-Enzyklopedy

Basisdate
Bundesland: | Bade-Württeberg
Regierigsbezirk: | Friburg
Region: | Hochrhii-Bodesee
Verwaltigssitz: | Lörrach
Flächi: | 806,82 km²
Iwohner: | 221.098 (31.12.2003)
Bevölkerigsdichti: | 274 Einw./km²
KFZ-Kennzeiche: | LÖ
Amtlicher Kreisschlüssel: | 08 3 36
Landrot: | Walter Schneider
Adress vo dr Kreisverwaltig: | Palmstraße 3 79539 Lörrach
Offizielli Website: | www.loerrach-landkreis.de
E-Mail-Adress: | post@loerrach-landkreis.de
Karte

Dr Landkreis Lörrach liet im üsserschte Südweste vom Bundesland Bade-Württeberg (Dütschland) un grenzt im Süde an d' Schwyz (Kanton Basel-Stadt, Basel-Landschaft un Aargau), im Weschte an's Elsass (Frankriich), im Norde an de Landkreis Breisgau-Hochschwarzwald un im Oschte an de Landkreis Waldshut.

Dr Landkreis g'hört zuem Regierigsbezirk Friburg un zuem Regionalverband Hochrhii-Bodesee.

## [ändere] Geografie

S'Wiesetal (benannt noch em Fluss "Wiese") als nordöschtliche Teil vom Landkreis g'hört zuem Hochschwarzwald un zieht sich uffe bis zuem Feldbärg, 'm höchschte Bärg vom Schwarzwald. Im Weschte heben sich d'Wiiberg vom Markgräfler Hügelland use, im Süden de Dinkelbärg. Zwüsche Dinkelbärg un Schwyzer Jura zieht sich s'Hochrhiital go Weschte un witet sich noch Basel nordwärts zuer Oberrhiiebeni us.

## [ändere] Gschicht

Dr Landkreis Lörrach isch in sine hütige Grenze durch d'Kreisreform z'Bade-Württebärg entstande, die zum 1. Januar 1973 vollzoge worden isch. Dörtmals isch dr ehemalige Landkreis Lörrach mit de meischte Gmeie vom Landkreis Säckchinge un e paar Gmeie vom Landkreis Mülle zuem e neue Landkreis Lörrach zämme gschlosse worde. Noch em Abschluss vo dr Gmeireform het dr Landkreis Lörrach 42 Gmeie, drunter 8 Städt un dodevo nomol 3 "großi Kreisstädt" (Lörrach, Rhiifelde (Baden) un Wiil am Rhii). Gröschti Stadt isch Lörrach, kleinschti Gmei isch Bölle, welli z'glich die kleinschti Gmei vo ganz Bade-Württebärg isch.

## [ändere] Wappe

| Bschribig: Teilt un halb gspalte: Obe in Silber ä linksgwendete, wachsendi roti Löb; unte vorne in Gold ä roti Schrägbalke, hinte in Blau ä schräglinki silbrigi Wellebalke (Wappe-Verleihig 29. Jänner 1957/11. Dezember 1973) Bedütig: Dr Löb symbolisiert d'Herre vu z'Röttle wo ihri wichtigschti Burg im Wiisetal gha hän, dr roti Balke s'Wappe vo Bade (d'Herzöge von Bade hän ä große Bsitz rund um Röttle umme g'ha) un d'Welle de Fluss Wiese, wo dur de Landchreis fließt.

## [ändere] Politik

Dr Landkreis wird vom Kreistag un vom Landrot verwaltet. Dr Kreistag wird vo de Wahlb'rechtigte im Landkreis uf 5 Johr gwählt. Sell Gremium wählt de Landrot für ä Amtszit vo 8 Johr. Selle isch dr gsetzlichi Verträter un Repräsentant vom Landkreis un au Vorsitzende vom Kreistag un sine Usschüss. Er leitet s'Landrotsamt un isch Beamte vom Kreis. Zue sinem Ufgobengebiet zälle d'Vorbereitig vo dr Kreistagssitzige un sine Usschüss. Er brueft Sitzige i, leitet selli un vollzieht die dört gfasste Bschlüss. In de Gremie het er kei Stimmrächt. Si Stellverträter isch dr Erschti Landesbeamti. Gegewärtig het dr Kreistag 64 Mitglieder.

D'Landröt vom Landkreis Lörrach sit 1945:

- 1945: Otto Moericke
- 1945 - 1947: Rudolf Kraus
- 1947 - 1948: Alfred Horcher
- 1948 - 1955: Heinrich Graser
- 1955 - 1972: Wolfgang Bechtold
- 1972 - 1989: Otto Leible
- 1989 - 2004: Alois Rübsamen
- seit 2004 - : Walter Schneider

## [ändere] Wirtschaft

Im Landkreis gits großi strukturelli Unterschied. D'Region im vordere un mittlere Wiesetal un im Hochrhiital isch dicht bsiedelt un stark industrialisiert. Bsunders im Wiesetal war d'Tegschtilinduschtrie stark verbreitet. D'Tal- un Hochlage vom südliche Schwarzwald sin dünn bsiedlet un vo dr Landwirtschaft un vom Främdeverkähr prägt. S'weschtlich glägini Markgräflerland isch vo Sonderkulture wie Obscht- un Wiibau kennzeichnet.

In dr Rhiiebeni liegt mit dr Thermi z'Bellige s'jüngschti Heilbad vo dr Region.

## [ändere] Verkehr

### [ändere] Stroße

Durch d'Oberrhiiebeni verlaufe vo Norde uff Süde zwei großi Fernstroße: D'Bundesautobahn A 5 un d'Bundesstroß B 3.

### [ändere] Isebahn

In dr Rhiiebeni liegt die vo Karlsrueh uff Basel führendi Rhiitalbahn, wo au als Badischi Hauptbahn bezeichnet wird.

Durchs Wiesetal fihrt vo Basel übr Lörrach un Schopfe dWiesetalbahn nach Zell. Freyer isch vo Zell us ä Schmalspurbahn über Schönau nach Todtnau wietergfahre. Sälli Bahn isch als Todtnauerli bekannt.

Vo Schopfe us isch freyer dWehratalbahn durch eine vo de längschde Iisebahntunnel in Dütschland zwüsche Fahrnau un Hasel über Wehr noch Säckinge gfahre.

Vom Badische Bahnhof z Basel us fihrt au no d Hochrhiibahn über Badisch Rhiifälde, Säckchinge noch Singe entlang em Hochrhii.

Als Museumsbahn isch hützdag no dChandertalbahn in Betrieb, si führt vo Haltige bi Wiil noch Chander.

### [ändere] Wasserstroße

Mit de Rhiihäfe z'Wiil am Rhii isch dr Landkreis über de Rhii mit'm Nordseehafe im niederländischi Rotterdam verbunde.

### [ändere] Flughafe

Dr Landkreis Lörrach liet im Izugsberich vom trinationale EuroAirport Basel-Mulhouse-Freiburg.

## [ändere] Städt un Gmeie

Städt (Iwohnerzahl am 30.6.2002)

1. Chandere (7.874)
2. Lörrach (47.169) (30.03.2006)
3. Rhiifelde (32.316)
4. Schönau im Schwarzwald (2.565)
5. Schopfe (19.269)
6. Todtnau (5.235)
7. Wiil am Rhii (29.363)
8. Zell im Wiesental (6.223)

Verwaltigsgmeinschafte bzw. Gmeiverwaltigsverbänd

1. Veribarti Verwaltigsgmeinschaft vo dr Stadt Chandere mit dr Gmei Malsburg-Marzell
2. Gmeiverwaltigsverband "Kleinis Wiesetal" mit Sitz z'Tegernau; Mitgliedsgmeie: Bürchau, Elbenschwand, Neuewäg, Raich, Sallneck, Tegernau, Wies un Wieslet
3. Veribarti Verwaltigsgmeinschaft vo dr Stadt Lörrach mit dr Gmei Inzlige
4. Veribarti Verwaltigsgmeinschaft vo dr Stadt Rhiifelde (Bade) mit dr Gmei Schwörstedt
5. Veribarti Verwaltigsgmeinschaft vo dr Gmei Schliengen mit dr Gmei Bad Bellige
6. Gmeiverwaltigsverband "Schönau im Schwarzwald" mit Sitz z'Schönau im Schwarzwald; Mitgliedsgmeie: Stadt Schönau im Schwarzwald un Gmeie Aitre, Bölle, Fröhnd, Schönebärg, Tunau, Utzefeld, Wembach un Wiede
7. Veribarti Verwaltigsgmeinschaft vo dr Stadt Schopfe mit de Gmeie Hasel, Huse im Wiesetal un Muulburg
8. Gmeiverwaltigsverband "Vorderis Chandrtal" mit Sitz z'Binzen; Mitgliedsgmeie: Binzen, Eimeldige, Fischige, Rümmige, Schallbach un Wittlige
9. Veribarti Verwaltigsgmeinschaft vo dr Stadt Zell im Wiesental mit de Gmei Häg-Ehrsberg

Gmeie (Iwohnerzahl am 30.6.2002)

1. Aitre (576 Einwohner)
2. Bad Bellige (3.854)
3. Binze (2.574)
4. Bölle (106)
5. Bürchau (199)
6. Efrige-Kirche (8.151)
7. Eimeldige (2.158)
8. Elbeschwand (171)
9. Fischige (603)
10. Fröhnd (487)
11. Grenzach-Wyhle (13.826)
12. Häg-Ehrsberg (870)
13. Hasel (1.147)
14. Huuse im Wiesetal (2.375)
15. Inzlige (2.576)
16. Malsburg-Marzell (1.542)
17. Muulburg (4.020)
18. Neuewäg (354)
19. Raich (303)
20. Rümmige (1.514)
21. Sallneck (380)
22. Schallbach (693)
23. Schlienge (5.036)
24. Schöneberg (342)
25. Schwörstedt (2.493)
26. Steine (10.048)
27. Tegernau (396)
28. Tunau (185)
29. Utzefeld (612)
30. Wembach (294)
31. Wiede (586)
32. Wies (659)
33. Wieslet (567)
34. Wittlige (893)

## [ändere] Sunschtiges

### [ändere] Sehenswürdigkeite

Sehenswerti Kultur- un Naturdenkmäler sin s'Röttler Schloss, d'Wasserschlösser z'Inzlingen un z'Schlienge, Schloss Bürgle, dr Nonnemattweiher un d'Hasler Tropfsteihöhli.

International bekannt isch s'Vitra Design Museum z'Wiil am Rhii.

It zu vergässe isch des Naturschutzgebiet um de Feldberg umme un des groß Naturschutzgebiet Präger Gletscherchessel wo mer seltene Dierer und Pflanze us de Eiszitt säh ka.

## [ändere] Weblinks

- Alemannisches Wörterbuch & Alemannische Gedichte für Südbaden
- Offizielli Internetsyte vom Landkreis

Vun "http://als.wikipedia.org../../../l/a/n/Landkreis_L%C3%B6rrach_e8a5.html"

Kategori: Landkreis

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Nederlands
- Polski
- Português
- Română
- Русский